armvectores/hy_wikipedia_2023 huggingface dataset:
Կամենի Մայդան

Կամենի Մայդան (ուկրաիներեն՝ Камяний Майдан), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Կամենի Մայդան գյուղում բնակվում էր 178 մարդ։ Բնակավայրը զբաղեցնում է 0,771 կմ² տարածք։ Բնակչության խտությունը կազմում էր 230,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոբու

Սոբու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Կապան քաղաքից 26 կմ հարավ-արևելք, անտառապատ վայրում։
Ըստ ոմանց համապատասխանում է Սյունիք աշխարհի Կովսական գավառի Ծոբի գյուղին։


== Պատմություն ==
Հետագայում գյուղն ընդգրկվել է Ադրբեջանական ՍՍՀ-ի Զանգելանի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ։


== Բնակչություն ==
1907 թվականին գյուղն ունեցել է 336, իսկ 1908-ին՝ 580 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ջոն Չեմբերս

Ջոն Չեմբերս (անգլ.՝ John Chambers; ծնվ. 1949 թվական օգոստոսի 23, Քլիվլենդ, Օհայո, ԱՄՆօգոստոսի 23, 1949(1949-08-23), Քլիվլենդ, Օհայո, ԱՄՆ),  Cisco Systems կորպորացիայի տնօրենների խորհրդի նախագահ։ Cisco Systems-ի նախկին գլխավոր տնօրեն (1995-2015)։


== Կարիերան ՏՏ ոլորտում ==

1976-1983 թվականներին աշխատել է IBM կորպորացիաներում։
1983-1991 թվականներին աշխատել է Wang Laboratories ընկերությունում։
1991 թվականին աշխատանքի է ընդունվել Cisco Systems ընկերությունում և զգալի դեր է խաղացել ընկերության արժեքի աճի ապահովման գործում՝ 70 մլն դոլարից մինչև 1,2 մլրդ դոլար՝ 1995 թվականին գլխավոր տնօրենի պաշտոնում նրա նշանակման ժամանակ։ Չեմբերսի ղեկավարման ընթացքում Cisco ընկերությունը հսկայական աճ է գրանցել։ 2000-ականների սկզբին ընկերությունն աշխարհում ամենաթանկն էր՝ ավելի քան 550 մլրդ դոլար շուկայական կապիտալիզացիայով, սակայն դոթքոմների բումի ավարտից հետո Cisco-ի արժեքը խիստ կրճատվել է՝ 2015 թվականին կազմելով շուրջ 149 մլրդ դոլար։
2006 թվականին ընտրվել է ընկերության տնօրենների խորհրդի նախագահ՝ մնալով նաև գլխավոր տնօրենի պաշտոնում։
Իր ղեկավարության վերջին 6 տարիների ընթացքում  Cisco-ի ղեկավարության հաջողությունների համար ստացել է բազմաթիվ պարգևներ։

2015 թվականի մայիսի 4-ին պաշտոնապես հայտարարվել է, որ Ջոն Չեմբերսը վայր կդնի գլխավոր տնօրենի իր լիազորությունները և 2015 թվականի հուլիսի 26-ից Cisco-ն կգլխավորի գլոբալ գործունեության գծով նրա ավագ փոխնախագահ Չակ Ռոբինսը, որն ընկերությունում աշխատում է 1997 թվականից։ Իսկ 65-ամյա Չեմբերսը, որը վերջին 20 տարում աշխարհի խոշորագույն ցանցային սարքավորումների արտադրողն է, կպահպանի տնօրենների խորհրդի նախագահի պաշտոնը և կաջակցի իր իրավահաջորդին։


== Արևմտյան Վիրջինիայի համալսարան ==

2018 թվականի նոյեմբերի 9-ին Արևմտյան Վիրջինիայի համալսարանի բիզնեսի և տնտեսագիտության քոլեջը վերանվանվել է Ջոն Չեմբերսի բիզնեսի և տնտեսագիտության քոլեջ անունով։
Հոլիվուդյան փառքի ծառուղում հեռուստատեսության զարգացման գործում ներդրման համար արժանացել է աստղի (7006)։


== Ծանոթագրություններ ==


== Արտաքին հղումներ ==
Чемберс на сайте Cisco Systems.
Ֆերենց Էրկել

Ֆերենց Էրկել (հունգ.՝ Erkel Ferenc, նոյեմբերի 7, 1810(1810-11-07), Դյուլա, Békés County, Հունգարիա - հունիսի 15, 1893(1893-06-15), Բուդապեշտ, Ավստրո-Հունգարիա), հունգար կոմպոզիտոր, դիրիժոր, դաշնակահար։ Հունգարիայի ազգային օպերային արվեստի հիմնադիր։
Գրել է հունգարական ազգային հիմնի երաժշտությունը (1845), 9 օպերա (այդ թվում ազգային-հայրենասիրական՝ «Բանկ բան», բեմադրվել է 1861 թվականին), տոնական նախերգանք նվագախմբի համար (1887), դաշնամուրային պիեսներ, երգեր։


== Կենսագրություն ==
Համաձայն ընտանեկան ավանդության Ֆերենցը Հունգարիայում վերաբնակեցված հոլանդացի վան Էրկելի ժառանգներից է։ Նրա երաժշտական կարողությունները վաղ են հայտնաբերվել։ Սովորել է Հենրիկ Կլեյնի մոտ Պոժոնիում։ Երիտասարդ տարիներին համերգներ է տվել որպես երգիչ և դասավանդել է դաշնամուր (1828-1835), նաև 1890 թվականից ծառայել է որպես կապելմեյստեր Կլուժ-Նապոկաում։ (1835) թվականին տեղափոխվել է Պեշտ, որտեղ շուտով դարձել Հունգարական թատերական միության դիրիժոր։ 1838 թվականից 1890 թվականներին եղել է Հունգարիայի ազգային թատրոնի գլխավոր դիրիժորը և ղեկավարը, գլխավորել է Պեշտի ֆիլհարմոնիկ միության նվագախումբը, դրա հիմնադրման 1853 թվականից մինչև 1871 թվականը, իսկ (1868) թվականից՝ Համահունգարական երգչախմբային միության ղեկավար։ 1875-1889 թվականներին եղել է դաշնամուրային բաժնի տնօրեն և պրոֆեսոր, իսկ 1886 թվականից Հունգարիայի երաժշտական ակադեմիայի տնօրենը և պրոֆեսորը։ 1872 թվականին Ֆերենց Լիստի հետ նախաձեռնել է Բուդապեշտում Օպերային թատրոնի նոր շենքի կառուցումը, թատրոնի կառուցման առաջին օրվանից եղել է թատրոնի դիրիժոր։


== Ստեղծագործություն ==
Ֆերենց Էրկելը համարվում է Հունգարիայի ազգային օպերայի հիմնադիրը բառի ուղիղ իմաստով, քանի որ հենց նա է ստեղծել առաջին հունգարական օպերան։ Իր օպերաների մեծ մասում նա անդրադարձել է Հունգարիայի ողբերգական պատմությանը՝ երկրի ազատագրումը զավթիչներից և կռիվները բռնապետների դեմ։ Առավել շատ հերոսական-քնարական օպերաներ, ինչպես՝ «Լասլո Խունյադի» և «Բան Բանկ»։ Էրկելին բնութագրական է այդ ժամանակվա արևմտաեվրոպական օպերային ավանդույթների և ազգային երաժշտական ոճի համադրությունը (բացառիկություն, շատ հունգարական ազգայի մեղեդիներ, օրինակ օգտագործել է Վերբունկոշը)


== Ծանոթագրություններ ==
(3389) Սինզոտ

(3389) Սինզոտ (անգլ.՝ Sinzot), աստերոիդ աստերոիդների հիմնական գոտում։ Հայտնաբերվել է 1984 թվականի փետրվարի 25-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,773359 ա. մ., առավելագույնը մոտենում է 2,3933 ա. մ. հեռավորության վրա և հեռանում 3,1534 ա. մ.։ Արեգակի շուրջ մեկ ամբողջական պտույտ է կատարում 1686,97 երկրային օրվա ընթացքում, իր ուղեծրով շարժվելով միջինում 0,2134 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3389) Սինզոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ներս թող ինձ։ Սագա

«Ներս թող ինձ։ Սագա» (անգլ.՝ Let me in), ամերիկյան ֆիլմ։ Գլխավոր դերասանները՝ Օսկարն ու Էլին են, ֆիլմում՝ Օուեն և Էբբի։ Ֆիլմի պրեմիերան եղել է սեպտեմբերի 13-ին, 2010 թվականին։ Ռուսաստանում ֆիլմը հայտնվեց նոյեմբերի 25-ին, 2010 թվականին։


== Ֆիլմի մասին ==
Օուենը դժբախտ ու միայնակ 12- ամյա տղա է։ Նրա ծնողները բաժանված էին, իսկ նրան հաճախ սպառնում էին դպրոցի տղաները։ Տանը, լույսերն անջատելով, տղան հեռադիտակի միջոցով հետևում էր իր հարևաններին։ Մի անգամ նա նկատեց մի աղջկա, ով նոր էր տեղափոխվել իրենց թաղամաս։ Աղջիկը քայլում էր ձյան վրայով՝ առանց կոշիկի, տարեց մի մարդու հետ, ով, հավանաբար, հայրն էր։ Մի անգամ, երեկոյան, երբ Օուենը բակում աշխատում էր ինքնապաշտպանության վրա, հանդիպում է այդ աղջկան։ Աղջիկն ասում է, որ իրենք չեն կարող ընկերություն անել, բայց ամեն երեկո նրանք հանդիպում են ու մտերմանում։ Աղջկա անունը Էբբի էր, նա ևս 12 տարեկան էր։ Նա չի հիշում իր ծննդյան ամսաթիվը և չի խոսում դրա մասին։ Օուենը սովորեցնում է նրան ինչպես շփվել պատից այն կողմում գտնվող մարդու հետ, որովհետև նրանք նույնպես այդ իրավիճակում էին՝ ապրում էին կողք-կողքի։ Երկար մտածմունքներից հետո, Օուենը որոշում է ասել Էբբիին, որ սիրում է նրան։ Մարդկանց սպանության մեղադրանքով բռնել էին աղջկա հորը և պատրաստվում էին սպանել նրան։ Հայրը ցանկություն է հայտնում, որ նրան սպանի Էբբին։ Էբբին սպանում է․․․, վերջին ժամանակները նա իրեն շատ տարօրինակ էր պահում, և տղան իմանում է ողջ ճշմարտությունը. Էբբին վամպիր է։ Եվ իրականում այն մարդը, ում կարծում էին, թե նրա հայր է, իրականում Էբիի դպրոցական ընկերն էր։ Քանի որ նա սովորական մարդ էր, ծերացել էր, իսկ Էբբին մնացել էր նույն տարիքում։ Ֆիլմի վերջում աղջիկն ու տղան միասին են մնում։


== Դերերում ==
Օուեն - Կոդի Սմիթ Մակֆի
Էբբի - Խլոյա Մորեց
Տոմաս - Ռիչարդ Ջենկինդ
Օուվենի մայրը - Կարա Բուոնա
Վիրջինիա - Սաշա Բարեզի


== Ծանոթագրություններ ==


== Արտաքին հղումներ ==
Ֆիլմի պաշտոնական կայք
«Ներս թող ինձ»(անգլ.) ֆիլմը Internet Movie Database կայքում
Տիգնիս (Կարսի գավառ)

Անվան այլ կիրառումների համար տե՛ս՝ Տիգնիս (այլ կիրառումներ)Տիգնիս, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Սեռնյանո

Սեռնյանո  (իտալերեն՝ Sergnano), կոմունա Իտալիայում, տեղակայված է Լոմբարդիա մարզի Կրեմոնա գավառում։
Բնակչությունը կազմում է 3049 մարդ (2008 թվականի տվյալներով), խտությունը՝ 254 մարդ/կմ²։ Զբաղեցնում է 16 կմ² տարածք։ Փոստային ինդեքս՝ 26010։ Հեռախոսային կոդ 0373։


== Արտաքին հղումներ ==
http://www.comunedisangiovanniincroce.it Archived 2016-04-14 at the Wayback Machine.


== Ծանոթագրություններ ==
Դասագրքերի բարեփոխության խնդիրը

«Դասագրքերի բարեփոխության խնդիրը», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 222) հոկտեմբերի 4-ի համարում։ Այնուհետև՝ 1969 թվականին Երևանում լույս տեսած Ն․ Թումանյանի «Թումանյանը քննադատ» գրքում (էջ 271-275) և 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության հինգերորդ հատորում (էջ 276-280)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Դրուժկովկա

Դրուժկովկա (ուկրաիներեն՝ Дружкі́вка), քաղաք Ուկրաինայի Դոնեցկի մարզի Դրուժկովկայի քաղաքային խորհուրդում, մարզային նշանակության քաղաք։ Հիմնադրվել է 1781 թվականին։
2012 թվականի տվյալներով Դրուժկովկա քաղաքում բնակվում էր 60 255 մարդ։ Բնակավայրը զբաղեցնում է 46,53 կմ² տարածք։ Բնակչության խտությունը կազմում էր 1899 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Առցանց բանկային գործ

Առցանց բանկային գործ կամ առցանց բանկինգ (անգլ.՝ Online banking), բանկային սպասարկման հեռակառավարման տեխնոլոգիաների ընդհանուր անվանում, որի միջոցով հաճախորդները հնարավորություն են ստանում առցանց՝ իրենց բանկային կազմակերպության կողմից նախատեսված ապահով կայքում դրամային գործառույթներ իրագործել։


== Պատմություն ==
Առցանց բանկինգն առաջացել է համացանցի զարգացմանը զուգահեռ, երբ համացանցը վերածվեց ամբողջական կիբեռտարածության։ Ցանցը սկսեց դառնալ բոլորին հասանելի զանգվածային տեղեկատվության սպասարկման համակարգ։ Ինտերակտիվ բնութագրիչ շփումը ցանցի հետ հանգեցրեց նրան, որ առաջացավ առցանց միջոցով ծախսեր կատարելու հնարավորություն ստեղծելու անհրաժեշտություն։ Արևմուտքում առաջ եկան դիստանցիոն առևտրային ծառայություններ, որտեղ կարելի էր ծանոթանալ առաջարկվող ապրանքներին, տեսնել համակարգչի էկրանին դրանց նկարները և անմիջապես պատվիրել ապրանքը՝ լրացնելով համապատասխան տեղեկանքը։
Նման ծառայությունները հետագայում լրացվեցին նույն ցանցի՝ ապրանքի դիստանցիոն վճարման համակարգով՝ սկզբում կրեդիտ քարտերի միջոցով, այնուհետև ինտերնետով վճարման համար հատուկ մեխանիզմով։
Էլեկտրոնային հաշիվների ապահով մշակման համար գումնարներ էին ծախսվում, ինչը և գրավեց առաջատար համակարգչային կազմակերպությունների ուշադրությունը։ Արևմուտքում որոշ բանկեր սկսեցին ստեղծել վճարման ծառայություններ՝ ամբողջովին կենտրոնացված համացանցի վրա։ Ստեղծվեցին նաև մի քանի «վիրտուալ բանկեր», որոնց սպասարկումը հենց կատարվում էր համացանցի միջոցով։


== Կառուցվածք ==
Համացանցի հնարավորությունները կիրառվում են բանկի գրեթե բոլոր բնագավառներում՝ սկսած հաճախորդների հետ շփումից, մինչև այլ բանկերի հետ կապի մեջ լինելուց։
Համացանցում ցանկացած ֆինանսական կազմակերպության աշխատանքի առաջին քայլը սովորաբար լինում է սարդոստայնի օգտագործումը որպես գովազդի միջոց։
Երկրորդ քայլը՝ հաճախորդներին բանկի բազային մուտքի հնարավորություն տալն է։ Հաճախորդներին հնարավորություն է տրվում տեսնել իրենց վերաբերվող ֆինանսական տեղեկատվությունը։
Երրորդ քայլը՝ հաճախորդների հետ ինտերակտիվ փոխազդեցությունն է։ Այսպիսի փոխազդեցության շնորհիվ՝ հաճախորդը ստանում է ոչ միայն ֆինանսական տեղեկատվության մուտք, այլ նաև տեղեկատվության մեջ ուղղումներ կատարելու և անցկացնելու տարբեր հաշվարկներ։
Արևմուտքում արդեն գոյություն ունեն «վիրտուալ բանկեր», որոնք ընդհանրապես չունեն մասնաճյուղեր, և բոլոր գործարքները կատարում են համացանցով։


== Գրականություն ==
Յու. Ն. Կոնդրաշով «Առցանց բանկային գործի նախաբան»
Գյուլթեն Աքըն

Գյուլթեն Աքըն (թուրքերեն՝ Gülten Akın, հունվարի 23, 1933(1933-01-23), Յոզգաթ, Թուրքիա - նոյեմբերի 4, 2015(2015-11-04), Անկարա, Թուրքիա), թուրք բանաստեղծ։


== Կենսագրություն ==
Գյուլթեն Աքընը ծնվել է 1933 թվականին Յոզղատում։ Սովորել է Ստամբուլի Beşiktaş Atatürk Anadolu Lisesi ավագ դպրոցում։ 1955 թվականին ավարտել է Անկարայի համալսարանի իրավաբանական ֆակուլտետը։ 1956 թվականին ամուսնացել է Յաշար Ջանկոչակի հետ, ով զբաղեցրել է Թուրքիայի տարբեր նահանգային շրջանների մարզպետի պաշտոնը, հայտնի է եղել որպես «սոցիալիստական կառավարիչ, սպանվել է 2013 թվականին։ Զույգն ունեցել է հինգ երեխա։ 1958-1972 թվականներին Գյուլթեն Աքընն ապրել է Անթալիայի տարբեր մարզերում, աշխատել որպես իրավաբան, ուսուցիչ։ 1972 թվականին Աքընն ընտանիքի հետ հաստատվել է Անկարայում, աշխատել Թուրքական լեզվաբանական ընկերությունում, եղել Թուրքիայի մշակույթի նախարարության խմբագրական կոլեգիայի անդամ։ Գյուլթեն Աքընն աշխատել է վերստեղծել ազատ և ժողովրդավարական հասարակական կազմակերպությունները։ Հիմնադրել, ղեկավարել է նմանատիպ կազմակերպություններ Թուրքիայում, այդ թվում՝ Մարդու իրավունքների ասոցիացիան, Halkevleri (համայնքային կենտրոններ), լեզվի ասոցիացիան (Dil Derneği):


== Բանաստեղծություններ ==
Rüzgar Saati (Քամու ժամը) (1956)
Kestim Kara Saçlarımı (Ես կտրել եմ իմ սև մազերը) (1960)
Sığda (Ծանծաղուտում) (1964)
Kırmızı Karanfil (Կարմիր մեխակ) (1971)
Maraş'ın ve Ökkeş'in Destanı (Մարաշի և Օքքեշի դյուցազներգությունը) (1972)
Ağıtlar ve Türküler (Հառաչանք և ներբողներ) (1976)
Seyran Destanı (Սեյրանի դյուցազներգություն) (1979)
İlahiler (Օրհներգերը) (1983)
Sevda Kalıcıdır (Սերը հավերժ է) (1991)
Sonra İşte Yaşlandım (Հետո այսպես ծերացա) (1995)
Sessiz Arka Bahçeler (Թիկունքի լուռ այգիներ) (1998)
Uzak Bir Kıyıda (Հեռավոր ափին) (2003)


== Պարգևներ, մրցանակներ ==
Վարլիք գրական մրցույթի 1-ին մրցանակ, 1955 թ.
Թուրքական լեզվաբանական ընկերության մրցույթ, 1964 թ.
Թուրքիայի ռադիոյի և հեռուստատեսության ընկերության գեղարվեստական մրցույթի նվաճումների մրցանակ, 1972 թ.
Yeditepe ամսագրի գրական մրցանակ, 1976 թ.
Halil Kocagöz գրական մրցանակ, 1991 թ.
Sedat Simavi գրականության մրցանակ, 1992 թ.
Akdeniz Golden Orange գրական մրցանակ, 1999 թ.
Dünya թերթի տարվա գիրք մրցանակ, 2003 թ.
Erdal Öz Lրագրական մրցանակ, 2008 թ.


== Ծանոթագրություններ ==


== Արտաքին հղումներ ==
author page at Lyrikline.org, with audio, Turkish text, and translation into German.
Կոլչանե

Կոլչանե (իսպ.՝ Colchane), գյուղ Չիլիի Տամարուգալ նահանգում և Տարապակա շրջանում։ Նույնանուն համայնքի վարչական կենտրոնն է։
Կոմունայի տարածքը կազմում է 4 046,6 կմ², բնակչությունը՝ 1 728 մարդ (2017)։ Բնակչության խտությունը 0,43 մարդ/կմ² է։


== Տեղագրություն ==
Բնակավայրը գտնվում է Թաթա Սաբայա և Իսլուգա հրաբուխների ստորոտին, նահանգի վարչական կենտրոն Իկիկե քաղաքից 190 կմ դեպի հյուսիս-արևելք։
Կոմունան սահմանակից է․

հյուսիս-արևելքում՝ Բոլիվիայի Օրուրո դեպարտամենտին,
հարավ-արևելքում՝ Օրուրո (Բոլիվիա)
հարավ-արևմուտքում՝ Կամինյա, Ուարա, Պիկա կոմունաներին,
հյուսիս-արևմուտքում՝ Կամարոնես, Պուտրե կոմունաներին։


== Պատմություն ==
Կոմունան ստեղծվել է 1970 թվականի սեպտեմբերի 8-ին Լոս Կոնդորես անունով և կազմված է եղել Պիսագուա և Ուարա համայնքների մի մասից։ 1979 թվականին վերանվանվել է Կոլչանե։


== Տեսարժան վայրեր ==


=== Կոլչանե կոմունայի եկեղեցիներ ===
Սուրբ Թոմասի եկեղեցի Իսլուգայում
Կարաուանոյի եկեղեցի
Աչաուտայի եկեղեցի
Կոտասայայի եկեղեցի
Մաուկի եկեղեցի
Կարիկիմայի եկեղեցի


== Ժողովրդագրություն ==
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․


== Կարևոր բնակավայրեր ==


== Ծանոթագրություններ ==


== Արտաքին հղումներ ==
Կոլչանե կոմունա (citypopulation.de)
Պաշտոնական կայքը
Կոլչանեի լուանկարը panoramio.com կայքում
Ալեքսանդրո-Նևսկի շրջան

Ալեքսանդրո-Նևսկի շրջան (ռուս.՝ Александро-Невский район), մունիցիպալ շրջան Ռուսաստանի Դաշնության Ռյազանի մարզում։
Ստեղծվել է 1965 թվականին։ Վարչական կենտրոնը՝ Ալեքսանդրո-Նևսկի։


== Աշխարհագրություն ==
Շրջանի տարածքի մակերեսը կազմում է 833 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11818 մարդ։ Բնակչության խտությունը կազմում էր 14,19 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մարիա Մամբո Կաֆե

Մարիա Մամբո Կաֆե (պորտ.՝ Maria Mambo Café, փետրվարի 6, 1945(1945-02-06), Կաբինդա, Անգոլա - դեկտեմբերի 1, 2013(2013-12-01), Լիսաբոն, Պորտուգալիա), անգոլացի քաղաքական գործիչ, սոցիալական հարցերի նախարար (1982-1986), Կաբինդայի նահանգապետ (1990)։ Եղել է Անգոլայի ազգային ազատագրական շարժման անդամ։


== Կենսագրություն ==
Մարիա Մամբո Կաֆեն ծնվել է Անգոլայի հյուսիսում գտնվող Կաբինդա նահանգում։ 1968 թվականին ստացել է տնտեսագիտական կրթություն Խորհրդային միությունում։ Եղել է Անգոլայի ազատագրական շարժման պայքարի մասնակից։ Աշխատել է Կոնգոյի Հանրապետության մայրաքաղաք Կինշասաում, 1974 թվականին վերադարձել է Անգոլա, 1975 թվականի հունվարի 15-ին մասնակցել Ալվոր պայմանագրի ստորագրմանը, որով Անգոլան ձեռք է բերել անկախություն Պորտուգալիայից։
1977-1978 թվականներին Կաֆեն եղել է Ներքին առևտրի նախարարության փոխնախարար, 1982-1986 թվականներին՝ Սոցիալական հարցերի նախարար, 1986-1988 թվականներին՝ փոխվարչապետ, միաժամանակ՝ էկոնոմիկայի և սոցիալական ոլորտների պետական նախարար։ 1990 թվականին նշանակվել է նավթային պաշարներով հարուստ Կաբինդա նահանգի նահանգապետ, սակայն նույն թվականին հեռացել է այդ պաշտոնից։
Մահացել է Լիսաբոնում 68 տարեկան հասակում։


== Ծանոթագրություններ ==
Սեյշելյան կապույտ աղավնի

Սեյշելյան կապույտ աղավնի (լատ.՝ Alectroenas pulcherrima) կապույտ աղավնու երեք ժամանակակից տեսակներից մեկը։


== Արեալ ==
Սեյշելյան աղավնին կղզեխմբի էնդեմիկ է։ Ապրում են ոչ մեծ անտառներում, գրանիտով ծածկված ծովափերում։ Այս տեսակը կապույտ աղավնիների ամենատարածված տեսակն է։ Ընդգրկված է Հատուկ պահպանության մեջ՝ քիչ մտահոգող տեսակ է։


== Արտաքին տեսք ==
Թռչունի երկարությունը մոտ 25 սմ է, պոչը՝ մոտ 8 սմ։ Կրծքավանդակի և գլխի մի մասի փետուրը արծաթագույն-մոխրագույն է, գլխի մեծ մասը կարմիր է, կտուցը` մուգ նարնջագույն։ Փետուրների հիմնական գույնը գորշ կապույտ է։ Փետուրը բացակայում է ոտքերի մոմանման հատվածի, աչքի օղակների և այտերի մի մասի վրա։ Ոտքերը մուգ մոխրագույն են։
Այս թռչունների հիմնական սնունդը սերմերն են և ծառերի պտուղները։
Սովորաբար երկու ձու են դնում, որոնք վրա թւոխս են նստում 28 օր։ Ձագերը փետուրակալում են երկու շաբաթականից սկսած։
Գեղեցիկ փետուրների և պարզունակության համար հաճախ այս թռչունները գտնվում են թռչնաբուծարաններում։


== Պատկերասրահ ==

		
		
		
		
		


== Ծանոթագրություններ ==
Ուկրաիներեն Վիքիպեդիա

Ուկրաիներեն Վիքիպեդիա (ուկրաիներեն՝ Українська Вікіпедія), Վիքիպեդիա բազմալեզու և ազատ հանրագիտարանի ուկրաիներեն տարբերակն է։
Ինչպես և բոլոր Վիքիմեդիա-նախագծերը, Ուկրաիներեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։


== Արտաքին հղումներ ==
Ուկրաիներեն Վիքիպեդիա (ուկր.)
Կոլգա-Յաանի

Անվան այլ կիրառումների համար տե՛ս՝ Կոլգա-Յաանի (այլ կիրառումներ)Կոլգա-Յաանի (էստ․՝ Kolga-Jaani), գյուղական ավան Էստոնիայի Վիլյանդիմաա նահանգի Կոլգա-Յաանի շրջանում։
2011 թվականի տվյալներով գյուղական ավանում բնակվում էր 393 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Լերդամամուռ սովորական

Լերդամամուռ սովորականը (լատ.՝ Marchantia polymorpha) կամ` մարշանցիա բազմաձև, Լյարդամամուռների դասի ամենատարածված ներկայացուցիչն է։


== Կենսաբանական նկարագիր ==
Ունի թալոմային կառուցվածք, դիխոտոմիկ ճյուղավորում, միաբջիջ ռիզոիդներ, որոնք երկու տեսակի են` պարզ և լեզվակավոր։ Ռիզոիդներից բացի թալոմի ստորին հատվածում ունի նաև բազմաբջիջ թեփուկանման ամֆիգաստրիումներ։ Թալոմի վերին մասում երևում է լավ արտահայտված ջիղը:
Մոդուլ (նախագծման ձևանմուշ)

Մոդուլ (անգլ.՝ Module), կառուցվածքային նախագծման ձևանմուշ, որն օգտագործվում է ծրագրավորման մոդուլի հասկացողությունն իրականացնելու համար այն ծրագրավորման լեզուներում, որտեղ այդ հասկացողությունը չի սպասարկվում։
Ծրագրավորման լեզվից կախված այս ձևանմուշը կարելի է իրականացնել տարբեր կերպ՝ որպես եզակի օգտագործման ձևանմուշ, օբյեկտ-կողմնորոշված ստատիկ անդամ (անգլ.՝ static member) դասում և պրոցեդուրային գլոբալ ֆունկցիաներում։ Python-ում ձևանմուշը ներկառուցված է լեզվի մեջ և յուրաքանչյուր .py ֆայլը ավտոմատորեն հանդիսանում է մոդուլ։


== Ընդհանուր հասկացողություններ ==
Client - հայցող
Instance - նմուշ
Implementation - իրականացում
Product - արգասիք


== Նկարագրություն և կառուցվածք ==
Մոդուլ ձևանմուշը ապահովում է ֆունկցիաներ և ստատիկ կառուցվածքներ մուդուլային հասկացողությունն այն լեզուներում իրականացնելու համար, որոնք չեն սպասարկում այդ հասկացողությունը։


== Հատկանիշներ ==
Այս ձևանմուշը եզակի նախագծման կամ այլ խմբի ձևանմուշներով իրականացնելիս պետք է հաշվի առնել, որ ձևանմուշը պետք է ապահովի հետևյալ հատկանիշներին.

Ծրագրի կոդի մի մասը պետք է լինի գլոբալ կամ ունենա public հասանելիություն որպես գլոբալ կամ public կոդ։ private կամ protected կոդը կարելի է իրականացնել public կոդի միջոցով։
Մոդուլը պետք է ունենա ինիցիալիզադիայի ֆունկցիա, որը համարժեք է օբյեկտ-կնոստրուկտոր մեթոդին։ Այս հատկանիշը չի սպասարկվում ռեգուլյար namespace-ով։
Մոդուլը պետք է ունենա finalizer ֆունկցիա, որն համարժեք է օբյեկտի դեստրուկտորին։ Այս ֆունկցիան նույնպես չի սպասարկվում ռեգուլյար namespace-ի կողմից։
Ֆունկցիաների շատ անդամենր, որոնք գործողություններ են իրականացնում դասի մեջ, տրվում են ֆունկցիայի կանչի արգումենտների տեսքով։ Նմանատիպ ֆունկցիաներ են օրինակ "utilities", "tools" կամ "libraries":


== Օրինակներ ==


=== C# (C Sharp .Net) ===


==== Հայտարարում ====


==== Իրականացում ====


=== Java ===


==== Հայտարարում ====


===== Իրականացում =====


== Ծանոթագրություններ ==
Նախագահական ընտրություններ Կոլումբիայում (2018)

Նախագահական ընտրությունները Կոլումբիայում անցկացվել են 2018 թվականի մայիսի 27-ին (1-ին փուլ) և հունիսի 17-ին (2-րդ փուլ)։ Նախագահ Խուան Մանուել Սանտոսը չկարողացավ երրորդ ժամկետի համար առաջադրվել։
1-ին փուլից հետո թեկնածուներից ոչ մեկը կհավաքեց 50%-ից ավել ձայն։ 2-րդ փուլ անցան պահպանողականների ներկայացուցիչ Իվան Դուկե Մարկեսը և աջ ուժերը ներկայացնող Գուստավո Պետրոն։ Երկրորդ փուլում Իվան Դուկեն Մարկեսն ստացավ ձայների գրեթե 54%-ը և դարձավ Կոլումբիայի նախագահ։


== Ընտրական համակարգ ==
Կոլումբիայի նախագահը ընտրվում է ուղիղ քվեարկությամբ։ Այն դեպքում, երբ թեկնածուներից ոչ մեկը 1-ին փուլում ձայների մեծամասնությունը չի հավաքում, անցկացվում է երկրորդ փուլ այն երկու թեկնածուների մասնակցությամբ, որոնք առաջինում ամենաշատ թվով ձայներն էին հավաքել։


== Հիմնական թեկնածուներ ==


== Արդյունքներ ==


== Ծանոթագրություններ ==


== Արտաքին հղումներ ==
«В Колумбии завершился первый тур президентских выборов. 28.05.2018»։ РИА Новости։ Վերցված է 2018-06-08
(6670) Վալլաչ

(6670) Վալլաչ (անգլ.՝ Wallach), աստերոիդ աստերոիդների հիմնական գոտում։ Հայտնաբերվել է 1994 թվականի հունիսի 4-ին Կարոլին Շումեյկերի և Դևիդ Լևիի կողմից Պալոմարում։
Միջին հեռավորությունը Արեգակից կազմում է 2,722463 ա. մ., առավելագույնը մոտենում է 1,925 ա. մ. հեռավորության վրա և հեռանում 3,52 ա. մ.։ Արեգակի շուրջ մեկ ամբողջական պտույտ է կատարում 1640,75 երկրային օրվա ընթացքում, իր ուղեծրով շարժվելով միջինում 0,219412 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6670) Վալլաչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարցազրույց վամպիրի հետ

Հարցազրույց վամպիրի հետ (անգլ.՝ Interview with the Vampire: The Vampire Chronicles), միստիկ դրամա։ Իռլանդացի ռեժիսոր և պրոդյուսեր Նիլ Պատրիկ Ջորդանի իններորդ ֆիլմն է։ Նկարահանված է ամերիակցի գրող Էն Ռայսի համանուն վեպի հիման վրա։ Ֆիլմի սյուժեի հիմքում ընկած է Լուի դե Պոն դյու Լակը, ով վամպիր է դարձել 1791 թվականին և երկու հարյուր տարի անց որոշել է իր կյանքի պատմությունը պատմել երիտասարդ լրագրողի։
Ֆիլմի պրեմիերան կայացել է 1994 թվականի նոյեմբերի 11-ին Ամերիկայի Միացյալ Նահանգներում։ Ֆիլմը առաջին շաբաթում հավաքել է 36 միլիոն 389 հազար ամերիկյան դոլար։ Ամբողջ աշխարհի վարձույթներից ֆիլմը հավաքել է 223 միլիոն Ամերիկյան դոլար։


== Սյուժե ==
Ծննդաբերության ժամանակ մահանում է 18-րդ դարի երիտասարդ արիստոկրատ Լուի դե Պոն դյու Լակի (Բրեդ Փիթ) կինը։ Ինչպես մորը այնպես էլ երեխային չի հաջողվում փրկել։ Նրանց հետ միասին նաև մահանում է Լուի-ի ապրելու ցանկությունը։ Լուին դիմում է բոլոր հնարավոր միջոցներին մահանալու համար, սակայն կյանքը նրան անակնկալի է բերում։ Նա հանդիպում է Հին Աշխարհից եկած Լեստատ (Թոմ Քրուզ) անունով վապիրի, ով Լուի-ին վերածում է վամպիրի։
Լեստատի հետ միասին նրանք տեղափոխվում են Նոր Օրլեան։ Այստեղ Լուին խմում է մահացու հիվանդ Կլոդիի (Կրիստեն Դնաթս) արյունը, ով նոր էր կորցրել իր մորը։ Լեստատը չցանկանալով որ աղջիկը մահանա նրան նույնպես վերածում է վամպիրի։ Լեստատը հասկանում է, որ սա միակ միջոցն է Լուի-ին իր մոտ պահելու համար։ Վամպիր դառնալուց հետո Կլոդին սկսում է դաժանաբար սպանել մարդկանց։


== Դերասանական կազմ ==


== Պարգևներ և անվանակարգեր ==


== Ծանոթագրություններ ==
Ծաղկավոր բույսերի ցեղեր (G)

Այստեղ ներկայացված են The Plant List տվյալների բազայում 2010 թ. դեկտեմբերի դրությամբ ներառված 904 649 անվանում ծաղկավոր բույսերի 14 038 ցեղերից G տառով սկսվող 1 061-ը։
Աղյուսակի առաջին սյունակում տեղակայված են 1 061 ցեղերի լատիներեն անվանումները (The Plant List տվյալների բազայի վիճակագրության մեջ ասվում է 14 038 ցեղերի մասին)։
Երկրորդ սյունակում նշված է ընտանիքը, որտեղ ներառված է տվյալ ցեղը։


== Ծանոթագրություններ ==


== Հղումներ ==
Angiosperms (Flowering plants) — all genera // The Plant List
The Plant List (2010). Version 1. Published on the Internet; http://www.theplantlist.org/ (accessed 1st January)(անգլ.)
Քերիաանթկարի

Քերիաանթկարի (վրաց.՝ ქერიაანთკარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Դուշեթից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 13 մարդ։


== Ծանոթագրություններ ==
Նեապոլ (գավառ)

Անվան այլ կիրառումների համար տե՛ս՝ Նեապոլ (այլ կիրառումներ)Նեապոլ իտալերեն՝ Città metropolitana di Napoli, Մետրոպոլիտենական քաղաք Իտալիայում՝ Կամպանիայի մարզում` ճանաչված 2015 թվականի հունվարի 1-ին։ Գավառի մայրաքաղաքն է Նեապոլը, և գավառը ներառում է 92 կոմունաներ։ Այն առաջին էր՝ ստեղծված տեղական իշխանությունների ռեֆորմով (Օրենք՝ 142/1990 թ.), այնուհետև ճանաչված 56/2014 թ.-ի օրենքով։
Նեապոլը ղեկավարվում է Մետրոպոլիտենի քաղաքապետի և խորհրդի կողմից։ Սկսած 2015 թ.-ի հունվարի 1-ից մայրաքաղաքի քաղաքապետ է Լուիդժի դը Մադժիստրիսը։


== Ժողովրդագրություն և տարածքայնություն ==

Նեապոլը ունի որոշակի առանձնահատկություններ, որոնք պարզորեն առանձնացնում է նրան Իտալիայի մյուս Մետրոպոլիտենական քաղաքներից։ Այն զբաղեցնում է Կամպանիայի մարզի միայն 8.6%-ը (13,590 կմ²) և ներառում է մարզի բնակչության կեսից ավելին։: Այս գերբնակեցման երևույթը ստեղծել է ուժեղ ժողովրդագրական և տարածքային անհավասարակշռություն Կամպանիայի մարզի չորս գավառների հետ։
Նեապոլի հողատարածք 1,171 կմ² է՝ ներառելով նաև կղզիները։ Փաստ է, որ նրա մակերևույթը ավելի փոքր է քան Հռոմինը (1,287 կմ²)։
Մետրոպոլիտենական քաղաքի բնակչության խտությունը կազմում է 2,672 բնակիչ/կմ² և մետրոպոլիտական 12 կոմունաներում այն գերազանցում է 50,000 բնակիչ։ Ներքևի աղյուսակում ներկայացված է իտալական 60 կումանաներից 11-ը, որը ներառում է նեապոլական 3 կոմունա՝ Ջուլիանո ին Կամպանիա, Տորե դել Գրեկո, Պոցուոլի։ Կազավատորեն իտալական առաջին կոմունան է, որի բնակչության խտությունը 12,000 բնակիչ/կմ² է, որին հաջորդում է Պորտիչին։


== Ամենամեծ կոմունաները ==


== Մետրոպոլիտենի խորհուրդը ==
Այս նոր մետրոն մարզի խոշոր քաղաքային տարածքներին տալիս է վարչական առավելություններ, որը նախատեսված է բարձրացնելու տեղական ադմինիստրատորների արդյունավետությունը և կրճատելու կոմունաներոմ տեղական բյուջեի ծախսերը՝ հիմնական ծառայությունների մակարդակի բարձրացման նպատակով (տրանսպորտ, դպրոցներ և սոցիալական ծրագրեր), ինչպես նաև շրջակա միջավայրի պաշտպանության համար։ Այս քաղաքականության շրջանակում Նեապոլի քաղաքապետը նշանակված է իրականացնելու Մետրոպոլիտենի քաղաքապետի գործառույթները, կառավարելու Մետրոպոլիտենի խորհուրդը ձևավորված կոմունաների 24 քաղաքապետերի կողմից։


== Ծանոթագրություններ ==


== Արտաքին հղումներ ==
Պաշտոնական կայքԷջը Archived 2016-12-13 at the Wayback Machine.
Սուրեն Դիլբարյան

Սուրեն Միհրանի Դիլբարյան (1921, Թիֆլիս, Թիֆլիսի գավառ), հայ քանդակագործ։
Գեղանկարիչ Ալբերտ Դիլբարյանի եղբայրն է։


== Կենսագրություն ==
1951 թվականին ավարտել է Թբիլիսիի գեղարվեստի ակադեմիան։ 1952 թվականից մասնակցել է ցուցահանդեսների։


== Ստեղծագործություններ ==
Կիսանդրիներ`

«Զ. Պալիաշվիլի»
«Վահան Տերյան»
«Ստեփան Շահումյան»
«Շոթա Ռուսթավելի» դիմաքանդակ
«Ալպինիստը»


== Ծանոթագրություններ ==
Պոսյոլոկ Լնոզավոդա (գյուղ, Նովոդուգինսկի շրջան)

Անվան այլ կիրառումների համար տե՛ս՝ Պոսյոլոկ ԼնոզավոդաՊոսյոլոկ Լնոզավոդա (ռուս.՝ Посёлок Льнозавода), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 152 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուլվիո Բեռնարդինի սպորտային կենտրոն

«Ֆուլվիո Բեռնարդինի» սպորտային կենտրոն (իտալերեն՝ Centro sportivo Fulvio Bernardini), համարվում է Ռոմա ֆուտբոլային ակումբի սպորտային և հասարակական կենտրոնը Հռոմում։


== Պատմություն ==
«Ֆուլվիո Բեռնարդինի» սպորտային կենտրոնը գտնվում է Հռոմի հարավարևելյան հատվածում՝ Տրիգորիայում։ Սպորտային կենտրոնը կառուցումը սկսվել է 1977 թվականի հուլիսի 22-ին, այդ օրը ակումբը նշում էր իր հիմնադրման 50 տարին։ Կառուցումը ձեռնարկել էր ակումբի նախագահ Գաետանո Անձալոնեն, ում ղեկավարման վերջին օրը՝ 1979 թվականի հուլիսի 23-ին տեղի ունեցավ սպորտային կենտրոնի բացման պաշտոնական արարողությունը։ Սպորտային կենտրոնը անվանվեց ի պատիվ Ռոմայի լեգենդար ֆուտբոլիստ Ֆուլվիո Բեռնարդինիին։
1984 թվականին ակումբի նախագահ Դինո Վիոլայի և 1998 թվականին Ֆրանկո Սենսիի օրոք սպորտային կենտրոնը վերանորոգվել է։


== Ծանոթագրություններ ==
Սավինո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՍավինոՍավինո (ռուս.՝ Савино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիիդու (գյուղ, Սանգաստե շրջան)

Անվան այլ կիրառումների համար տե՛ս՝ ՏիիդուՏիիդու (էստ․՝ Tiidu), գյուղ Էստոնիայի Վալգամաա նահանգի Սանգաստե շրջանում։
2011 թվականի տվյալներով գյուղում բնակվում էր 137 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էրկուլես ՖԱ

Էրկուլես ֆուտբոլային ակումբը (իսպ.՝ Hércules de Alicante Club de Fútbol, S.A.D.), մասնագիտական ֆուտբոլային ակումբ, որը հանդես է գալիս Վալենսիայում։


== Արտաքին հղումներ ==
Էրկուլես ՖԱ-ի պաշտոնական կայքէջը Archived 2020-11-25 at the Wayback Machine. (իսպ.)
Սերգեյ Բորիսով

Սերգեյ Լեոնիդովիչ Բորիսով (ռուս.՝ Юрий Леонидович Борисов, մարտի 27, 1964(1964-03-27)), խորհրդային ռուս ֆուտբոլիստ, կիսապաշտպան և հարձակվող։ ԽՍՀՄ սպորտի վարպետ (1988)։


== Կարիերա ==
Վոլժսկի քաղաքի №4 մարզադպրոցի սան է։ Խաղացել է «Տորպեդո», «Ռոտոր», ՍԿԱ, «Կռիլյա Սովետով» ակումբների կազմում։ Եղել է Վոլգոգրադի «Օլիմպիա» ակումբի գլխավոր մարզիչ։


== Վիճակագրություն ==


=== Ակումբային ===


== Ձեռքբերումներ ==


=== Թիմային ===
ԽՍՀՄ առաջին լիգայի արծաթե մեդալակիր - 1988 (դուրս է եկել բարձրագույն լիգա)


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջ footbook.ru կայքում(ռուս.)
Վիճակագրությունը klisf.ru կայքում(չաշխատող հղում)(ռուս.)
Քիմ Ջեուկ

Քիմ Ջեուկ  (կորեերեն՝ 김재욱 ապրիլի 2, 1983(1983-04-02), Սեուլ, Հարավային Կորեա), հարավկորեացի դերասան։ Ավագ դպրոցում որպես մոդել աշխատելու ժամանակ, նա՝ որպես դերասան, հանդես է եկել 2002 թվականին թողարկված «Արա, ինչ ուզում ես» հեռուստասերիալում։ Բացի այդ, 2016 թվականին «Երկու սեր» ֆիլմում նա ճապոներենի սահուն հմտություններ է ցուցաբերում կորեա-ճապոնացու կերպար մարմնավորող Փակ Գյուրիի հետ երկխոսության տեսարանում և նույն թվականին խաղում Դոքհե արքայադստեր ճապոնացի ամուսնու՝ Դաքեյուկի Սոյի դերը, «Վերջին արքայադուստրը» ֆիլմում։ Հոր ազդեցության տակ, որը լրագրող էր, նա մանկուց մի քանի տարի ապրել է Ճապոնիայում և տիրապետել ճապոներենին սահուն կերպով։ Մասնագիտացել է Սեուլի արվեստների ազգային համալսարանի կիրառական երաժշտության մեջ, և, ըստ էության, ասում են, որ երազել է կիթառահար դառնալ։ «Սուրճի արքայազն․ խանութ համար 1», «Վատ տղամարդ» և «Մերին հեռու է» հեռուստասերիալներում նա մարմնավորում է ճապոներենին վարժ տիրապետող կորեացու։


== Կրթություն ==
Սեուլի Օնջուի տարրական դպրոց (ավարտած)
Յոքսամի միջնակարգ դպրոց (ավարտած)
Դանկուկի համալսարանին կից ավագ դպրոց (ավարտած)
Սեուլի Արվեստի ազգային համալսարանի կիրառական երաժշտության արվեստի բակալավրիտ (ավարտած)


== Գլխավոր դերեր ==


=== Ֆիլմեր ===


=== Հեռուստասերիալներ ===
«Նրա անձնական կյանքը» (2019 թիվ) - Ռայն Գոլդ / Հո Յունջեի դերում
«Աստծո հանելուկ» (2019 թիվ) - Հան Ջուվոնի դերում
«Հյուրը» (2018թիվ) - Չվեյունի դերում
«Սիրո ջերմաստիճան» (2017 թիվ) - Փաք Ջոնգուի դերում
«Ձայն» (2017թիվ) - Մո Թեգուի դերում
«Քաղցր գայթակղություն․ միայն քեզ համար» (2015 թիվ) - Սոգմինի դերում
«Հեռուստափառատոն - Տասնչորս» (2014 թիվ) - 30 - ամյա  Չեջունի դերում
«Զգացմուքի դարաշրջան» (2014 թիվ) - Քիմ Սուոկի դերոըմ
«Ո՞վ ես դու» (2013 թիվ) - Լի Հյոնգջունի դերում
«Մերին հեռու է » (2010 թիվ) - Բյոն Ջոնգինի դերում
«Վատ տղամարդ» (2010 թիվ) - Հոնգ Թեսոնգի դերում
«Քամիների երկիր» (2008~2009 թիվ) - Չու Բալսոյի դերում
«Սուրճի արքայազն․ խանութ համար 1» ([2007 թիվ) - Նո Սոնգիի դերում
«Դալջայի գարունը» (2007 թիվ) - Չունհայի դերում
«Արա ինչ ուզում ես» (2002 թիվ) - Քիոնգի դերում


== Ծանոթագրություններ ==
Մեսրոպ Գույումճյան

Մեսրոպ Կարապետի Գույումճյան (սեպտեմբերի 4, 1897(1897-09-04), Կեսարիա, Թուրքիա - օգոստոսի 22, 1983(1983-08-22), Կահիրե, Եգիպտոս), հայ բառարանագիր։


== Կենսագրություն ==
Կրթությունն ստացել է ծննդավայրում, ապա՝ Կ․ Պոլսի զինվորական վարժարանում։ 1923 թվականից տեղափոխվել է Կահիրե։ Կազմել է «Ընդարձակ բառարան հայերենե-անգլիերեն» (1950), «Ընդարձակ բառարան անգլիերենե-հայերեն» (1961) ևն։ Առաջինում հավելվածով տրված են տերմիններ, որոնք որոշակի արժեք են ներկայացնում հայ մասնագիտական տերմինաբանության հարստացման համար։ Գրել է նաև «Համադրական առածանի և ասացվածք անգլիերեն-հայերեն» (1967), «Ընդարձակ բառարան հատկաբանության և առածներու» (1969) և այլ աշխատություններ։


== Երկեր ==
Ընդարձակ բառարան հայերէնէ-անգլիերէն, 1950։
Ընդարձակ բառարան անգլիերէնէ-հայերէն, 1961։
Համադրական առածանի և ասացուածք անգլիերէն-հայերէն, 1967։
Ընդարձակ բառարան յատկաբանութեան և առածներու (անգլերեն-հայերեն), 1969։
Գրպանի նոր բառարան անգլիերէն-հայերէն, 1973։
Բազմալեզու իրաւաբանական բառարան։ Անգլերեն, ֆրանսերեն, հայերերն, թուրքերեն լեզուներով, 1979։


== Ծանոթագրություններ ==


== Արտաքին հղումներ ==
Ընդարձակ Բառարան Հայերէնէ Անգլիերէն, Մեսրոպ Կ. Գույումճեան։ Տպարան ԱՏԼԱՍ, Պէյրութ, 1970։ (Բ. հրատարակութիւն)
Ընդարձակ Բառարան Անգլիերէնէ Հայերէն, Մեսրոպ Կ. Գույումճեան։ Կ. Տօնիկեան եւ Եղբայրք, Պէյրութ, 1981։ (Բ. հրատարակութիւն)
Թեմա (երաժշտություն)

Թեմա (հուն.՝ θέμα – այն, ինչ դրված է հիմքում), երաժշտական ստեղծագործության կառուցվածքի հիմնական բաղադրիչներից, որով բնութագրվում են նրա նկարագիրն ու միտքը։ Լայն առումով՝ թեման այն կարևոր բնորոշիչն է, որով առանձնանում է տվյալ ստեղծագործությունը։ Պոլիֆոնիկ երկերում (մասնավորապես՝ ֆուգայում) սովորաբար կարճ է և միաձայն, հոմոֆոն ստեղծագործություններում՝ համեմատաբար տևական. կազմված է գլխավոր մեղեդու և հարմոնիայի ձայների միասնությունից։ Երբեմն թեմայի նախանյութը որևէ ժողովրդական մեղեդի է («Որսկան ախպեր» երգի մեղեդին՝ Ա. Խաչատրյանի 2-րդ սիմֆոնիայի 3-րդ մասի թեմայում, և այլն)։ Կան, այսպես կոչված, «հավերժական» թեմաներ (հայրենասիրական, բնության, սիրո և այլն), որոնք արտացոլված են բոլոր սերունդների արվեստի ստեղծագործություններում։
Թեման կարող է ընկալվել որպես ամբողջական երաժշտական ստեղծագործութություն, առանձին այն ստեղծագործությունից, որում այն հանդիպում է։ Ի տարբերություն գաղափարի կամ մոտիվի, թեման սովորաբար ամբողջական ֆրազ կամ պարբերություն է։ 
Եռամաս ֆուգայում հիմնական թեման (կրկներգը, որը սովորաբար կոչվում է «սուբյեկտ») հնչում է երեք անգամ տարբեր ձայներով՝ սոպրանո, ալտ, բաս, կամ դրանց որոշ վարիացիաներով։ Չորս մասից բաղկացած ֆուգայում կրկներգը հնչում է չորս անգամ։ Այստեղ մոտիվը կարճ մեղեդային ֆիգուր է, որն օգտագործվում է բազմիցս, որը կարող է օգտագործվել թեմա ստեղծելու համար։


== Ծանոթագրություններ ==


== Գրականություն ==
.nz

.nz, Նոր Զելանդիայի վերին մակարդակի ազգային դոմենն է։


== Արտաքին հղումներ ==
IANA .nz whois տեղեկություն
Պոլստյանոյ (Զիմովնիկի շրջան)

Պոլստյանոյ (ռուս.՝ Полстяной), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Մոկրոգաշունսկի գյուղական համայնքի կազմի մեջ։
Լիվո (Տրենտոյի գավառ)

Անվան այլ կիրառումների համար տե՛ս՝ Լիվո (այլ կիրառումներ)Լիվո (Տրենտոյի գավառ)  (իտալերեն՝ Livo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 883 մարդ (2008), բնակչության խտություն՝ 55 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 38020։ Հեռախոսային կոդ՝ 0463։
Լիվոն սահմանակից է Ռումո, Բրեզիմո, Սիս և Կլեսի համայնքներին։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0463 533113
Էլեկտրոնային փոստ՝ c.livo@comuni.infotn.it
Պաշտոնական կայք՝ http://www.comunelivo.it/ Archived 2010-01-26 at the Wayback Machine.


== Արտաքին հղումներ ==
http://www.comunelivo.it/ Archived 2010-01-26 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Realme

Realme, սմարթֆոններ արտադրող չինական ընկերություն, որի գլխադասային գրասենյակը գտնվում է Շենժեն քաղաքում։ Ընկերությունը թողարկում է նաև ականջակալներ, ֆիթնես ապարանջաններ,պայուսակներ։ Այն հիմնադրվել է 2018 թ․-ի մայիսի 4-ին, Չինաստանի երիտասարդության օրը ։ 


== Պատմություն ==
Realme-ի մասին առաջին հիշատակումները սկսվում են 2010 թվականից, երբ այն հայտնի էր որպես OPPO Real , քանի որ OPPO Electronics ընկերությունը թողարկել էր սմարթֆոնների մի նոր շարք OPPO Real անվան տակ։ 2018 թվականի հուլիսի 30-ին    OPPO-ի փոխնախագահ Սքայ Լի-ն հայտարարեց իր պաշտոնաթողության մասին և հայտնեց Realme-ին՝ որպես անկախ ապրանքանիշ ստեղծելու իր մտադրությունը ։
Արդյունքում, 2018 թվականի բաժանումից հետո Realme-ին դարձավ ինքնավար բրենդ,որը պատկանում է BBK Electronics մայր ընկերությանը։
Դեռևս 2018 թ․-ի մայիսին Realme-ն ընկերության կողմից գործարկվում էր որպես ենթաապրանքանիշ զարգացող երկրների համար և, առաջին հերթին հնդկական շուկայի համար։ Արդեն 2018 թվականի հուլիսին Realme սմարթֆոնները սկսեցին արտադրվել առանց OPPO նշանի ։


== Գործունեություն ==
2018 թվականի մայիսի 8-ին ընկերությունը մտավ Հնդկական շուկա և թողարկեց իր առաջին սմարթֆոնը՝ «Realme 1», որը ի սկզբանե վաճառվում էր միայն օնլայն՝ Amazon India-ում ։
2020 թվականի մարտին Realme բրենդը ներկայացվեց նաև Ուկրաինական և Բելառուսական շուկաներում։
2019 թվականի նոյեմբերի տվյալներով Realme սմարթֆոնները զբաղեցնում են հնդկական շուկայի սմարթֆոնների 14,3 % -ը և ինդոնեզական շուկայի սմարթֆոնների 12,6 %-ը ։
Ընկերությունը աշխատանքային առաջին տարում վաճառել է մոտ 25 միլիոն հեռախոս
Սան Միլիան դե լա Կոգոլիա

Սան Միլիան դե լա Կոգոլիա (իսպ.՝ San Millán de la Cogolla), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Անգիանո շրջանի (կոմարկայի) կազմի մեջ։ Զբաղեցնում է 31,19 կմ2 տարածք։ Բնակչությունը կազմում է 278 մարդ (2010 թվականի տվյալներով)։ Գտնվում է պրովինցիայի վարչական կենտրոնից 19 կմ հեռավորության վրա։
Եթե Բիլ սթրիթը կարողանար խոսել

Եթե Բիլ սթրիթը կարողանար խոսել (անգլ.՝ If Beale Street Could Talk),  ռեժիսոր և սցենարիստ Բարրի Ջենքինսի ամերիկյան ֆիլմը, որը նկարահանվել է Ջեյմս Բոլդուինի համանուն վեպի հիման վրա։


== Դերասանական անձնակազմ ==
Քիքի Լեյն - Կլեմենտինա «Տիշ» Ռիվերս
Ստեֆան Ջեյմս - Ալոնզո «Ֆոննի» Հանթ
Թեյոնա Պարիս - Էռնեստին Ռիվերս
Ռեջինա Քինգ - Շերոն Ռիվերս
Քոլման Դոմինգո - միստր Ռիվերս
Բռայան Թայրի Հենրի - Դենիել Քարթի
Դեյվ Ֆրանկո
Էդ Սկրեյն - սպա Բելլ
Մայքլ Բիչ
Ֆինն Ուիթրոք
Օնժանյու Էլիս
Դիեգո Լունա - Պեդրոսիտո
Պեդրո Պասկալ
Էմիլի Ռոսս - Վիկտորյա


== Արտադրություն ==
2017 թվականի հուլիսի 10-ին հայտարարվեց, որ Բարրի Ջենկինսը նկարահանելու է Ջեյմս Բոլդուինի «Եթե Բիլ սթրիթը կարողանար խոսել» վեպի էկրանավորումը։ Ջենկինսը ֆիլմի սցենարը գրել է 2013 թվականի ամռանը՝ դրա հետ միաժամանակ աշխատելով «Լուսնի լույս» ֆիլմի սցենարի վրա։ Ֆիլմի կոմպոզիտորն է Նիկոլաս Բրիտելը։


=== Քասթինգ ===
2017 թվականի օգոստոսի 29 ին դերասանական անձնակազմին են միացել  Ստեֆան Ջեյմսը։ 2017 թվականի սեպտեմբերին ֆիլմին միացել են Քիքի Լեյնն ու Թեյունա Պարիսը։ Ֆիլմի նկարահանումները սկսել են 2017 թվականի հոկտեմբերի 18 ին Նյու Յորքում։ Նույն ամսում անձնակազմին են միացել  Ռեջինա Քինգը, Դոմինգո Կոլմանը, Բրայան Թայրի Հենրին, Դեյվ Ֆրանկոն և Էդ Սքրինը։ Նույն թվականի նոյեմբերին դերասանական կազմին են միացել Մայքլ Բիչը, Ֆին Ուիտրոկը Օնժանյու Էլիսը և Դիեգո Լունան։ 2017 թվականին ֆիլմին են միացել Պետրո Պասկալը և Էմիլի Ռիոսը։


== Թողարկում ==
Ֆիլմի համաշխարհային պրեմիերան տեղի է ունեցել Տորոնտոյի կինոփառատոնի շրջանակներում 2018 թվականի սեպտեմբերի 9-ին։ ԱՄՆ-ում այն թողարկվել է 2018 թվականի դեկտեմբերին։


== Ծանոթագրություններ ==
Մաղրանի (Դուշեթի շրջան)

Մաղրանի (վրաց.՝ მაღრანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1600 մետր բարձրության վրա։ Շրջկենտրոն Դուշեթից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 75 մարդ։


== Ծանոթագրություններ ==
Մերկատինո Կոնկա

Մերկատինո Կոնկա (իտալերեն՝ Mercatino Conca), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 1112 մարդ (2008 թվականի տվյալներով), բնակչության խտությունը՝ 77 մարդ/կմ²։ Տարածքը կազմում է 14 կմ²։ Փոստային ինդեքս՝ 61013: Հեռախոսային կոդ՝ 0722։
Կոմունայի հովանավոր սուրբն է Ռավեննայի Սուրբ Ապոլինարիսը։ Տոնը նշվում է հուլիսի 23-ին։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0541 970145
Էլ-փոստ։ comune.mercatino@provincia.ps.it
Պաշտոնական կայք։ http://www.comune.mercatinoconca.pu.it/


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սալոնիկի գրավում (904)

Սալոնիկի գրավում, 904 թվականին արաբ ծովահենների կողմից Բյուզանդական կայսրության նշանակությամբ երկրորդ քաղաք Սալոնիկի գրավումը և թալանը։ Համարվում է Բյուզանդական կայսրության 10-րդ դարի մեծագույն աղետներից մեկը։
Մուսուլմաններին առաջնորդում էր բյուզանդացի դավաճան Լեո Տրիպոլացին։ Արշավանքի սկզբնական նպատակը Կոստանդնուպոլիսն էր, սակայն, որոշելով հարձակվել Սալոնիկի վրա, նրանք անակնկալի մատնեցին Բյուզանդական կայսրությանը, որի նավատորմը չհասցրեց ժամանակին պատասխան տալ։ Քաղաքի պարիսպները, հատկապես ծովի կողմից, վատ վիճակում էին, իսկ քաղաքի երկու հրամանատարները տալիս էին իրար հակասող հրամաններ։
Կարճ պաշարումից հետո արաբները հուլիսի 31-ին կամ 29-ին մտան քաղաք։ Թալանը շարունակվեց շուրջ մեկ շաբաթ, որից հետո արաբները ետ վերադարձան Լևանտի իրենց հենակետերը։ Ընդհանուր առմամբ ''սարակինոսները'' ազատեցին 4,000 մուսուլման գերու, գրավեցին 60 նավ և մեծ ավարի հետ իրենց հետ տարան նաև 22,000, հիմանակում երիտասարդ գերու։ Հետագայում գերիների մեծ մասը, այդ թվում պաշարման ականատես Հովհաննես Կամինիատեսը, փրկագնի և մուսուլման գերիների դիմաց ազատ արձակվեցին։


== Ծանոթագրություններ ==


== Աղբյուրներ ==
Թրեդգոլդ, Ուարրեն (1997), Բյուզանդական պետության և հասարակության պատմություն անգլ.՝ A History of the Byzantine State and Society, Սթանֆորդ: Stanford University Press, p. 467, ISBN 0-8047-2630-2, https://books.google.am/books?id=nYbnr5XVbzUC 


== Արտաքին հղումներ ==
«904 թ-ի Սալոնիկի գրավումը. Հովհաննես Կամինիատեսի նամակը»։ De Re Militari։ 2009-09-27։ Արխիվացված է օրիգինալից 2011-08-07-ին։ Վերցված է 2010-10-19
Boeing 247

Boeing 247 (զինվորական նշանակում՝ С-73), ամերիկյան 10 տեղանոց մարդատար ինքնաթիռ։ Առաջին թռիչքը իրականացվել է 1933 թվականի փետրվարի 3-ին։


== Պատմություն ==


=== Մշակում ===
В247-ը՝ փորձարարական երկշարժիչ ռմբակոծիչ Boeing Y1B-9-ի «ժառանգորդն» է, որն առաջին անգամ օդ է բարձրացել 1931 թվականին, սակայն սերիական արտադրության մեջ չի մտել։ В247-ի մշակումը ձգձգվեց ներքին տարաձայնությունների պատճառով։ Բոինգ ընկերության գլխավոր ինժեները պնդում էր, որ նոր սարքավորումը չգերազանցի առկա մոդելների չափերը, սակայն պատվիրատուների ներկայացուցիչները, որոնց թվում էր նաև Իգոր Սիկորսկին, պահանջում էին չափերի և տարողունակության մեծացում։ Արդյունքում հաղթեցին «փոքր չափերի» կողմնակիցները և ինքնաթիռը թողարկվեց տասը տեղով, որի պատճառով մրցակից Douglas ընկերության ինքնաթիռներն առաջ անցան В247-ից։ В247-ի կառուցվածքային յուրահատկությունը, որը ժառանգել էր В-9-ից և որն անհարմարություն էր պատճառում ուղևորներին, ողափայտն էր (լոնժերոն), որն անցնում էր սրահի միջով։


== Ինքնաթիռի տեխնիկական բնութագիրը ==


== Արտաքին հղումներ ==
Պաշտոնական կայք
Film of United Airlines Boeing 247 NC13364 taking off from Vancouver Airport 1934 
Gallery: Boeing 247 Images, including two of the interior and one of the retracted main gear
Boeing Model 247: First modern airliner
"From Mock Up To Latest Airliner," Popular Mechanics, October 1932, early article on future Model 247
"Keeping Them In The Air" Popular Mechanics, July 1935 photos and colored artwork of 247 pp.9-16
Սան Միգել դել Պինո

Սան Միգել դել Պինո (իսպ.՝ San Miguel del Pino), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Կամպանիա դել Պիսուերգա շրջանում։ Տարածքը կազմում է 7,31 կմ2։ Բնակչությունը՝ 289 մարդ (2010 թվականի տվյալներով)։ Պրովինցիայի վարչական կենտրոնից գտնվում է 24 կմ հեռավորության վրա։
Տրոիցկայա (Կրասնոդարի երկրամաս)

Անվան այլ կիրառումների համար տե՛ս՝ ՏրոիցկայաՏրոիցկայա (ռուս.՝ Троицкая), ստանիցա Ռուսաստանի Դաշնության Կրասնոդարի երկրամասի Կրիմսկի շրջանի կազմում։
Բնակչությունը 2002 թվականին գրանցված տվյալներով կազմում էր 6400 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազգիրդաղ

Ազգիրդաղ, լեռ Թուրքիայում, Հասանկալա քաղաքից մոտ 15 կմ հարավ-արևելք, պատկանում է Սողանլուի լեռնահամակարգին։


== Ծանոթագրություններ ==
Ռոբերտ Մավիսակալյան

Ռոբերտ Բաբկենի Մավիսակալյան (մայիսի 14, 1940, Երևան, Հայկական ԽՍՀ, ԽՍՀՄ - հոկտեմբերի 31, 2003, Երևան, Հայաստան), հայ լրագրող, հաղորդավար և հրապարակախոս։
Կոմպոզիտոր, դիրիժոր Մելիք Մավիսակալյանի եղբայրն է։


== Կենսագրություն ==

Ծնվել է 1940 թ. մայիսի 14-ին Երևանում։ 1965 թ. ավարտել է Երևանի պետական համալսարանի բանասիրական ֆակուլտետի անգլիական բաժինը։ 1971-1998 թթ.-ին հայկական հեռուստատեսությունում զբաղեցրել է պատասխանատու պաշտոններ՝ խմբագիր, բաժնի վարիչ, գիտահանրամատչելի հաղորդումների գլխավոր խմբագիր, «Լրաբեր» տեղեկատվական ծրագրի ղեկավար։ Եղել է հեռուստառադիոպետկոմի նախագահի տեղակալը, «Հայաստան» և «Նորք» հեռուստաընկերությունների տնօրենը։ Հեղինակել և վարել է այնպիսի հաղորդումներ, ինչպիսիք են՝ «Հինգշաբթի», «15 օր», «Հարցեր», «6-րդ ստուդիա» և այլն։ 1979 թ.-ից եղել է Հայաստանի Ժուրնալիստների միության անդամ։ 1987 թ. «Հայ ժողովրդի պատմությունը» հեռուստանախագծի համար արժանացել է ՀԽՍՀ Պետական մրցանակի։ Թղթակցել է «Ավանգարդ», «Երեկոյան Երևան», «Հայաստանի Հանրապետություն» պարբերականներին։ 1998 թ.-ից աշխատել է «Արմենիա» հեռուստատեսությունում, վարել է «Երեկո Շոուն Ռոբերտ Մավիսակալյանի հետ», «Ժամը» լրատվականի վերլուծական թողարկումը, «Տաք գիծ» քաղաքական հաղորդումը։ 1990 թ. մեկնել է ԱՄՆ-ի Ատլանտա քաղաք՝ «CNN» հեռուստաընկերության կենտրոնակայանում վերապատրաստվելու համար։ 1991 թ.-ից եղել է Հայաստանի Ռամկավար Ազատական կուսակցության և Թեքեյան մշակութային միության անդամ։ Թարգմանել է մի շարք գրքեր։ Մահացել է 2003 թ. հոկտեմբերի 31-ին Երևանում, ծանր հիվանդությունից հետո։


== Ծանոթագրություններ ==
Բարեհամ աղբյուր

Բարեհամ աղբյուր, աղբյուր Մեծ Հայքի Բարձր Հայք աշխարհի Դարանաղի գավառում (ոմանց կարծիքով՝ Երզնկայի գավառում, որը սխալ տեսակետ է)։ Գտնվում է Սեպուհ լեռան լանջին։ Ըստ ավանդության այստեղ է գտնվել Գրիգոր Լուսավորչի ճգնարանը և ըստ ավանդության հենց նրա հրաշագործությամբ է բխել աղբյուրը։


== Ծանոթագրություններ ==